Kinnitatud juhatuse koosolekul 11.11.24

**Strateegiline siht 1: ELUKESKKOND**

**1.Strateegia meetme nimetus**

**MEEDE 1.1 ELUKESKKONNA INVESTEERINGUD**

**2.Strateegia meetme rakendamise vajaduse lühikirjeldus:**

MTÜ Partnerite piirkonna rahvaarv väheneb ja vananeb ning surve tööealisele elanikkonnale kasvab. Samas on piirkonna eripära sageli ära kasutamata, piirkond on rikas nii loodusobjektide, ajaloo- kui kultuuripärandite poolest, neid objekte on vaja korrastada ning seeläbi suurendada meie piirkonna atraktiivsust. Maapiirkondades on kohati probleeme nii kohaliku taristu kvaliteedi kui ka teatud teenuste kättesaadavusega, eriti elanikkonna tervisele ja erinevatele vanusegruppidele suunatud teenuste vähesuse osas. Küla sotsiaalse infrastruktuuri parandamise seisukohalt on oluline eelnevate programmide raames külaelanike ühiseks tegevuseks mõeldud ühiskondlike ehitiste ja muude rajatiste 100% kasutusaste. Meetme rakendamine aitab kaasa piirkonnas elanikkonna vanusstruktuurile vastava elukvaliteedi parenemisele, pakkudes kõigile vanusegruppidele erinevaid võimalusi teenuste tarbimiseks kodule võimalikult lähedal, soodustab ühistegevusi ning aitab ellu viia sisserännet suurendavaid tegevusi. Oluline on kasvatada ja toetada inimeste heaolu nii, et piirkond oleks ka kahekümne aasta pärast parim paik elamiseks ja töötamiseks. Valdkonna arendamise mõju avaldub tegevuspiirkonna sotsiaalse ja majandusliku mahajäämuse ning rahvaarvu vähenemise negatiivsete arengute pidurdumises. Valdkonna arendamise tulemusena kasvab elanike rahulolu, paraneb kogukondade võimekus ning koostöö.

**3.Meetme eesmärk**:

Piirkonna atraktiivsuse ja elukvaliteedi kasv ning kogukonnale vajalike teenuste kättesaadavuse paranemine läbi uuenduslike ja jätkusuutlike lahenduste leidmise.

**4.Toetatavad tegevused:**

* Avalikuks kasutamiseks mõeldud ja erinevatele sihtgruppidele suunatud kultuuri(pärandi)-, spordi-, haridus-, sotsiaal-, turismi- ja vabaajaobjektide rajamine (sh tehnovõrkude ehitamine, nendega liitumine, lammutamine, kui sellega kaasneb teenuse osutamine, sissesõiduteed, keskkonna- ja kliimasõbralikud lahendused), parendamine ja sisustamine, sh multifunktsionaalsed külakeskused, nende tegevuste mitmekesistamine, küla- ja laagriplatsid, ranna- ja puhkealad, avalikud pargid, väärtuslikud maastikud, liikumis- ja matkarajad, spordi- ja mänguväljakud, teemapargid, õuesõppe objektid, tervise- ja hoolekandeasutused, päevakeskused, lastehoid jm objektid.
* Arukate kogukondade kontseptsiooni elluviimiseks vajalike investeeringute tegemine.
* Kasutuseta oleva taristu (sh külamajad) võimaluste mitmekesistamine, kasutuna seisva ressursi elavdamine.
* Turundusinvesteeringud (sh ühtse visuaalse identiteediga infoviitade, teabetahvlite, kaartide jms paigaldamine, kodulehtede valmistamine või arendamine jms). Kolmikpöördesse (rohe-, digi- ja innovatsioonipööre) panustavate lahenduste väljatöötamine ja kasutuselevõtmine.
* Teised strateegilise sihi saavutamiseks vajalikud investeeringud.

**5. Abikõlbulikud kulud:**

1. Avalikuks kasutamiseks mõeldud ja erinevatele sihtgruppidele suunatud hoonete (k.a. abihoonete) ehitamise ja parendamise kulud ning sisustuse ning vajaliku muu põhivara ostmise ja paigaldamise kulud;

2. Kogukonna turvalisuse parendamiseks tehtavad investeeringud (naabrivalve, merepääste, rannapääste jms) - põhivara, seadmete ja hoonete parendamise kulud;

3. Küla- ja laagriplatside, ranna- ja puhkealade, parklate, avalike parkide, väärtuslike maastike, liikumis- ja matkaradade, spordi- ja mänguväljakute, teemaparkide, tuletõrjeveevõtu kohtade jms rajamine, ehitamine ning korrastamine, vajaliku põhivara ostmine;

4.Inventari,mööbli, infotehnoloogilise lahenduse ja tarkvara jne ostmise ning paigaldamise kulud eesmärgiga laiendada hoone kasutamise funktsioone;

5. Punktide 1-3 nimetatud tegevuste osaks võivad olla kavandatava ehitise projekteerimistööd

Kõik investeeringud viiakse ellu ühe etapina.

**6. Mittetoetatavad tegevused:**

1. LEADER määrusest tulenevad välistused

2. Asendusinvesteeringud

**7.Nõuded projektitoetuse taotlejale ja toetuse saajale (sh. dokumendid mida peab taotleja esitama):**

1. Taotleja ja taotlus peavad vastama LEADER määruse nõuetele

2. . ***MTÜ Partnerid täiendavad nõuded:***

2.1.Taotlejateks võivad olla MTÜ Partnerite tegevuspiirkonnas registreeritud (juriidiline aadress) ning tegutsevad:

● MTÜ-d, SA

● KOV

2.2. Investeering teostatakse MTÜ Partnerid tegevusgrupi piirkonnas;

2.3. Taotlusega esitatakse eelmise majandusaasta bilanss ja kasumiaruanne, kui aasta aruanne ei ole veel äriregistrisse esitatud

2.4 Tegevusega tuleb alustada hiljemalt 9 kuu jooksul arvates PRIA rahastusotsuse tegemise kuupäevast

2.5. Investeeringud v.a. ehitus-ja renoveerimistööd tuleb ellu viia 12 kuu jooksul, arvates PRIA rahastusotsuse tegemisest.

2.6. Taotlejal võib olla taotluse esitamise ajal üks teises LEADER meetmes pooleli olev projekt.

2.6. LEADER määruses nõutud dokumendid

2.7 KOV-i kinnituskiri ehituste puhul, kas tegemist on ehitusloa või ehitisteatise kohustusliku tegevusega

2.8Taotleja võib voorus esitada 1 projektitaotluse.

**7.Toetuse maksimaalne suurus ja määr:**

Toetuse määr on 15-90%.

Maastiku-ja mootorsõidukid v.a. liikurmasinad 15-30%

Maksimaalne toetuse suurus on kuni 25 000 eurot.

**8.Sihtvaldkond, kuhu strateegia meede panustab**:

Meede panustab Ühise põllumajanduspoliitika (ÜPP) strateegiakava vajaduste hindamise ja sekkumisstrateegia tulemusnäitajatesse R27; R40; R41 ja R42.

**ÜPP-strateegiakava erieesmärk, mille saavutamisele strateegia meetme rakendamine enim kaasa aitab:**

ÜPP Eesti strateegiakava 2023-2027, panustab erieesmärgi nr 8 "Edendada tööhõivet, majanduskasvu, soolist võrdõiguslikkust, sealhulgas naiste osalemist põllumajanduses, sotsiaalset kaasatust ja kohalikku arengut maapiirkondades, sealhulgas ringbiomajandust ja säästvat metsamajandust" saavutamisse sh. ettevõtluse arendamine, teenuste kättesaadavuse parandamine, keskkonna-ja kliimasõbralike lahenduste toetamine ja maaelu positiivse kuvandi propageerimine . Kohalike kogukondade, elanike ning noorte tulevikuliidrite võimestamine.

**9.Strateegia tulemus- ja väljundnäitajad:**

1. Elanike arvu vähenemine ei ole suurem kui 10% võrreldes baasaastaga (2022)

2. Vähemalt 5000 kasusaajat strateegia perioodi jooksul

3. Vähemalt 5 kogukonnale suunatud vajalikku teenust strateegia perioodi jooksul

4. Toetatud vähemalt 24 projekti strateegia perioodi jooksul

5. 8 uuenduslikele lahendustele suunatud projekti strateegia perioodi jooksul

6. 4 keskkonna-ja kliimaalaseid projekti strateegia perioodi jooksul

7. Maaelu positiivse kuvandi säilimisele ja propageerimisele suunatud 24 projekti strateegia perioodi jooksul

**10.Projektitoetuse taotluste hindamiskriteeriumid:**

|  |  |  |  |  |
| --- | --- | --- | --- | --- |
| **Jrk nr** | **Hindamiskriteerium** | **Hinde-punktide skaala** | **Osakaal** | **Eelistused** |
| **Jrk nr** | **Hindamiskriteerium** | **Hinde-punktide skaala** | **Osakaal** | **Eelistused**  1. Projekt on suunatud maaelu positiivse kuvandi säilitamisele ja propageerimisele.  2. Projekt on suunatud kohalike ressursside hoidmisele ja väärtustamisele.  3. Projekt on suunatud kohalike kogukondade ja elanike võimestamisele.  4. Projekt on suunatud keskkonna- ja kliimasõbralike (sh bio- ja ringmajandust propageerivate) lahenduste väljatöötamisele ja rakendamisele. |
| 1. | Projekti üldine mõju tegevuspiirkonnale, sh mõju elanike omaalgatusele, aktiivsusele ja sotsiaalsele suhtlemisele | 1-5 | 30% |
| 2. | Projekti lisandväärtus ja uuenduslikkus | 1-5 | 25% |
| 3. | Projektist kasusaajate hulk investeeringu suuruse kohta | 1-5 | 20% |
| 4. | Kulude põhjendatus | 1-5 | 15% |
| 5. | Projekti kuuluvus meetme eelistuste hulka | 1-5 | 10% |  |

.